钦定古今图书集成/明伦汇编/氏族典/第291卷 > 唐伯元
## 钦定古今图书集成/明伦汇编/氏族典/第291卷 > 唐伯元

按《广东通志》：“伯元字仁卿，澄海人。登万历甲戌进士。
初授万年令，改泰和，俱有惠政。满秩，晋南京户部主
事。后为郎，以言官擿其诋斥新学，谪判海州，转保定
推官，寻擢礼部主事。具疏请端大本，间引世宗遗诏，
语极忠剀，上为感动。辛卯，典湖广试，晋尚宝丞。宅艰，
服阕，补官，转吏部员外，历文选郎中。伯元壹意剔弊”，
铨曹清肃。会太仆少卿阙，太宰荐入未下，两疏乞休
归。逾年卒。